El Convent de Sant Agustí Vell és un edifici que va ser un convent de l'Orde de Sant Agustí, situat al barri de la Ribera de Barcelona. La seva construcció s'inicià l'any 1349. Després del setge de 1713-1714, i degut la construcció de la Fortalesa de la Ciutadella, els agustins van haver de traslladar-se al barri del Raval, al carrer Hospital, on entre 1728 i 1750 edificaren el nou convent i l'església de Sant Agustí Nou. La major part de l'antic convent del barri de la Ribera fou convertit en una caserna, i actualment acull el Centre Cívic Convent de Sant Agustí, l'Arxiu Fotogràfic de Barcelona i el Museu de la Xocolata.